Thomas Zehetmair

Thomas Zehetmair (gebore op 23 November 1961, Salzburg) is 'n Oostenrykse violis en dirigent. Hy het by die Mozarteum-universiteit van Salzburg gestudeer waar beide sy ouers dosente was. Hy het op die jeugdige ouderdom van sestien jaar sy buiging by 'n musiekfees gemaak.  Hy het aan die meesterklasse van Nathan Milstein en Max Rostal deelgeneem.

In 1994 het Zehetmair 'n strykkwartet gestig wat sy naam dra. Die lede van die Zehetmair-kwartet voer alle werke geheel en al uit hul geheue uit op, en leer elke jaar 'n nuwe program aan.  Zehetmair het verskeie opnames vir die ECM plate-etiket, beide as solis en saam met sy kwartet gemaak.

Zehetmair het later 'n parallelle of tweeledige loopbaan gevoer (as beide violis en dirigent). In November 2001 is hy as die musiekdirekteur en hoofdirigent van die Northern Sinfonia (nou die Royal Northern Sinfonia) aangestel, welke sy eerste pos as dirigent was, met ingang van die 2002-2003 seisoen. Die kontrak se aanvanklike tydperk was vir drie jaar, met ses weke se konserte elke seisoen.James Jolly, "Northern Sinfonia appoint Zehetmair".  Gramophone, 6 November 2001.  In Augustus 2005 het hy sy kontrak vir 'n verdere drie jaar verleng tot en met die 2008-seisoen.  Hy het sy musiekdirekteurskap van die Royal Northern Sinfonia na die 2013/2014-seisoen afgesluit, en hou nou die titel van dirigent-laureaat by die orkes. Hy het in 2010 'n artistieke vennoot van die Saint Paul Kamerorkes in Minnesota geword.  In Junie 2015 het die Orchester Musikkollegium Winterthur die aanstelling van Zehetmair as die orkes se nuwe hoofdirigent aangekondig, met ingang September 2016, met 'n aanvanklike kontrak van drie seisoene.  In Oktober 2017 het die Stuttgart Kamerorkes die aanstelling van Zehetmair as die orkes se nuwe hoofdirigent afgekondig, met ingang van die 2019-2020 seisoen, met 'n aanvanklike kontrak van drie jaar.

Zehetmair is getroud met die violis Ruth Killius, wat ook 'n lid van die Zehetmair-kwartet is.  Hy beskik oor eredoktorsgrade van die Hochschule für Musik "Franz Liszt" (Franz Liszt Musiekakademie) in Weimar sowel as die Newcastle-universiteit.

Verwysings

Eksterne skakels
 Askonas Holt agentskap se biografie
 2008 Brosjure op The Sage, Gateshead
 Newcastle-universiteit vereer Thomas Zehetmair met eredoktersgraad in Musiek

Kategorie:Geboortes in 1961
Kategorie:Lewende mense
Kategorie:Oostenrykse dirigente
Kategorie:Oostenrykse violiste